jkorsvik/nowiki_second_scrape_merged huggingface dataset:
Det latinske forbund

Det latinske forbund (latin: Foedus Latinum) var et forbund av omtrent tretti landsbyer og stammer i området Latium, nær Oldtidens Roma. Forbundet eksisterte fra omtrent 600-tallet f.Kr. til 338 f.Kr., og ble organisert som et felles forsvar. Begrepet «latinsk forbund» er en moderne konstruksjon, med ingen kjente latinske ekvivalenter.


== Opprettelsen av Det latinske forbund ==
Opprinnelig ble forbundet opprettet for beskyttelse mot fiender fra nærliggende områder (etruskerne), ledet av byen Alba Longa. Et ufullstendig fragment av en inskripsjon er nedskrevet av Kato den eldre, og forteller at forbundet på et tidspunkt inkludert Tusculum, Aricia, Lanuvium, Lavinium, Cora, Tibur, Pometia og Ardea.


== Romersk ledelse av forbundet ==
I regjeringstiden til Tarquinius Superbus ble latinerne overtalt til å anerkjenne Romas lederskap. Avtalen med Roma ble fornyet, og det ble enighet om at latinernes tropper ville møte en gitt dag for å danne en forent militærstyrke med Roma. Dette ble utført, og Tarquin opprettet kombinerte enheter av romerske og latinske tropper.Den tidlige romerske republikk inngikk en allianse med Det latinske forbund i 493 f.Kr. Ifølge romerske tradisjon fulgte denne avtalen, foedus Cassianum, en romerske seier over forbundet i slaget ved Regillus. Denne avtalen slo fast at både Roma og Det latinske forbund ville dele bytte fra militærerobringer (som senere ville bli en av årsakene bak Den latinske krig mellom 341-338 f.Kr.), og at alle militære felttog mellom de to skulle ledes av romerske generaler. Denne alliansen bidro til å drive tilbake angrep fra folk Aequi og Volsci - nomadiske stammer fra Apenninene - som ble hindret i å invadere Latium gjennom hærblanding. Det er fortsatt usikkert om latinerne hadde akseptert Roma som helhet inn i forbundet, eller hvis avtalen ble signert mellom Den romerske stat og Det latinske forbund.


== Krig med Roma ==

Under Det romerske kongerike og i første halvdel av Den romerske republikk var det flere uenigheter mellom romerne og latinerne, noe som førte til en rekke kriger mellom Roma og individuelle latinske byer, og av og til mot forbundet i sin helhet.
Den økende makten til Roma førte til byens dominans over forbundet. Fornyelsen av den originale avtalen i 358 f.Kr. etablerte formelt romerske lederskap, og førte etterhvert til Latinerkrigen (343 f.Kr. - 338 f.Kr.) Etter romersk seier ble forbundet oppløst.
Etter 338 f.Kr., slutten på Det latinske forbund, omdøpte Roma byene til municipia, og etablerte coloniae i dem. Dette betydde at byene nå ble styrt av Roma (eller Den romerske republikk), og at folket som bodde der ble ansett som romerske kolonister.


== Referanser ==
Afrikamesterskapet i friidrett 2014 – 5 000 meter kvinner

Øvelsen 5 000 meter kvinner ved Afrikamesterskapet i friidrett 2014 ble avholdt på Stade de Marrakech den 11. august.


== Resultater ==


== Referanser ==
Fotball under Asialekene 1994

Fotball under Asialekene 1994. Fotball var en av flere sporter som var med i de tolvte Asialekene som ble arrangert i Hiroshima i Japan. Fotballturneringene ble avviklet i perioden 1. til 17. oktober i 1994. Det var 17 herrelag og fire damelag som deltok i fotballturneringene. Usbekistan vant finalen for menn med 4-2 over Kina og finalen for damer vant Kina med 2-0 over Japan.


== Medaljer ==


== Eksterne lenker ==
RSSSF Men
RSSSF Women
Stangelandsteinen

Stangelandsteinen er en runestein som opprinnelig sto på gården Stangeland, som i dag er en bydel i Sandnes, Rogaland.
I 1649 beskrev biskop Wegner en stor runestein som sto på en gravhaug på Stangeland. Dessverre er han ikke mere spesifikk på hvor denne steinen sto, for i 1745 skriver amtmann Bendix de Fine:

«Over Stangelands Aaen i Høylands Sogn ligger en Baute-Steen, som til forn har staaet oppe paa en høy ved Lande-Vejen.»Slik lå den fremdeles, som klopp over bekken, i 1810. Men i 1888 melder professor Oluf Rygh at steinen er reist igjen. Etter det ble den igjen flyttet og sto i mange år foran hovedbygningen på Skeianetunet i Sandnes sentrum. Her ble den undersøkt av Magnus Olsen i 1951. Han bemerker i sin rapport at steinen er forvitret i overflaten, og er i dårlig stand.
Ved ny inspeksjon i 1991 ble det konstatert av steinen da var i alarmerende grad forvitret, flak hadde allerede falt av, og deler av innskriften sto i fare for å forsvinne. Den ble hentet inn til Arkeologisk museum i Stavanger for stabilisering av tilstanden og generell konservering. Det ble besluttet å sette opp steinen igjen i Sandnes, men den var fortsatt svært utsatt for videre forvitring. Av den grunn ble den satt opp igjen ved inngangen til Sandnes rådhus, der den kunne stå trygt under tak.
Innskriften lyder:

þurbiurn:skalt:raista:stinþanaft:siu:þuris:sun:sin:isa:tanmarku:filPå moderne norsk blir det: «Torbjørn Skald reiste denne steinen etter Sjø-Tore, sønnen sin, som falt i Danmark.»
Magnus Olsen daterer runene til siste halvdel av 1000-tallet. Han mener steinen kanskje kan knyttes til kong Harald Gråfells reise  til Danmark i 970, og at Sjø-Tore har vært en av de mange norske som ble drept sammen med Harald i bakholdet i Limfjorden. Stangelandsteinen er dermed en av de meget få runesteinene i Norge som kan settes inn i en konkret historisk kjent kontekst.
Gerd Kjølaas’ plass (Oslo)

Gerd Kjølaas’ plass er en plass i bydel Grünerløkka i Oslo. Den ligger utenfor Mathallen og Dansens Hus, i sørkant av førstnevnte og nordvest for sistnevnte.
Plassen er oppkalt etter ballettdanseren, koreografen og pedagogen Gerd Kjølaas, som grunnla flere danseskoler som kan anses som forløpere for Operaballetten.
Skiltet med plassnavnet ble avduket 17. desember 2014.


== Referanser ==


== Eksterne lenker ==
Oslo bykleksikon: Gerd Kjølaas’ plass
Hestesport under Asialekene 1994

Hestesport under Asialekene 1994. Hestesport var en av flere sporter under de tolvte Asialekene i Hiroshima i Japan. Det var tredje gangen som hestesport var med på programmet i Asialekene. Konkurransene ble avviklet i perioden 3. til 9. oktober 1994. Det fire øvelser, individuelt og lagkonkurranse i dressur og sprangridning.  Japan ble beste nasjon, de vant alle fire gullmedaljene.


== Medaljer ==


== Eksterne lenker ==
Olympic Council of Asia
Håndball under Asialekene 1994

Håndball under Asialekene 1994. Håndball var en av flere sporter under de tolvte Asialekene som ble arrangerrt i Hiroshima i Japan. Det var fjerde gangen som håndball var med på programmet i Asialekene. Det var to turneringer, en for menn og en for kvinner. Det var andre gangen kvinner deltok i håndball i Asialekene. Fem herrelag og fire damelag deltok i turneringene som ble avviklet i perioden 2. til 16. oktober 1994. Sør-Korea ble beste nasjon, de vant begge gullmedaljene.


== Medaljer ==


== Eksterne lenker ==
Official website
Karate under Asialekene 1994

Karate under Asialekene 1994. Karate var en av flere sporter under de tolvte Asialekene som ble arrangert i Hiroshima i Japan. Det var første gangen karate var med på programmet i Asialekene. Konkurransen ble avviklet i perioden 3. til 5. oktober 1994. Det var sju vektklasser for menn og fire for kvinner. Japan ble beste nasjon med ni gullmedaljer foran Iran og Syria med en hver.


== Medaljer ==


== Eksterne lenker ==
Results
Quentin Lafargue

Quentin Lafargue (født 17. november 1990) er en fransk syklist som konkurrerer i banesykling. 
Under VM i banesykling 2015 tok han en bronse i sprint.


== Referanser ==


== Eksterne lenker ==
(fr) Quentin Lafargue – Frankrikes olympiske komité 
(en) Quentin Lafargue – Cycling Archives 
(en) Quentin Lafargue – CycleBase
Pycnostigminae

Pycnostigminae er en gruppe av stilkvepser. De er beslektet med gallvepser (Cynipidae) men i motsetning til disse er de parasitoider som snylter på andre insekter.


== Utseende ==
Et særtrekk for denne gruppen er at de har et pseudostigma i forvingen, det vil si et avgrenset, farget område som ikke er et ekte vingemerke (pterostigma). Ellers er de små (1-2 millimeter), blanke, svarte snyltevepser. Én av artene har metallisk glans, dette er ganske uvanlig i Cynipoidea.
Hodet er nokså lite, men med store fasettøyne. Bakkroppen er flattrykt fra sidene som vanlig hos Cynipoidea.


== Levevis ==
Pycnostigminae er parasitoider. Det er ikke kjent hvilke insekter de angriper, men man antar at de snylter på tovinger.


== Utbredelse ==
Gruppen er utbredt i Afrika inklusive Den arabiske halvøya. Dessuten er den kjent fra Armenia.


== Systematisk inndeling ==
Inndelingen følger 

Ordenen vepser (vepser, humler, bier og maur) (Hymenoptera)
Underordenen stilkvepser (Apocrita)
delgruppe parasittvepser (Parasitica) (parafyletisk)
delgruppe Proctotrupomorpha
Overfamilien Cynipoidea
Familien Figitidae
underfamilien Pycnostigminae 
slekten Pycnostigmus Cameron, 1905
Pycnostigmus fossilensis Buffington & van Noort, 2007
Pycnostigmus hoerikwaggoensis Buffington & van Noort, 2007
Pycnostigmus incognito Buffington & van Noort, 2007
Pycnostigmus mastersonae Buffington & van Noort, 2007
Pycnostigmus rostratus Cameron, 1905
slekten Trjapitziniola Kovalev, 1995
Trjapitziniola popovi (Belizin, 1951)
Trjapitziniola vanhaarteni Buffington & van Noort, 2007
slekten Tylosema Kieffer, 1905
Tylosema dayae Buffington & van Noort, 2007
Tylosema nigerrimum Kieffer, 1905
Tylosema ronquisti Buffington & van Noort, 2007


== Referanser ==


== Kilder ==
Figitidae på Tree of life [2]
Ottesen, P.S. (1993, revidert 1999) Norske insekter og deres artsantall. NINA utredning 55: 1-40. [3]
van Noort, Simon (red., udatert) WaspWeb, Pycnostigmine wasps of Africa and Madagascar. [4]


== Eksterne lenker ==
(en) Pycnostigminae hos NCBI 
Pycnostigminae – detaljert informasjon på Wikispecies
U.B. Funkeys

U.B. Funkeys er et videospill for barn som kan spilles både offline og alene. Det ble utviklet av Ubisoft Entertainment og ble utgitt i 2007. Forlaget til spillet het Mattel Electronics og spillets programvare ble utviklet av Arkadium.
Spillet går ut på at spilleren er en karakter som går rundt i en oppdiktet verden. For å skifte karakteren, må en kjøpe lekefigurer som en kobler til datamaskinen med en ledning (USB). Alle lekefigurene har forskjellige utseende og egenskaper. Når de blir tilkoblet, påvirker det figurens utseende i videospillet. Det finnes totalt 45 lekefigurer og utseender. I spillet kan spilleren spille småspill, innrede sitt eget hjem og besøke små verdener via portaler.


== Eksterne lenker ==
New York times-artikkel
Norsk versjon av hjemmesiden Arkivert 20. juli 2013 hos Wayback Machine.
Forsåga

Forsåga er ei elv og et vassdrag i Gildeskål kommune i Nordland. Elva starter i Øvre Forsåvatnet og renner nordover til utløpet i Morsdalsfjorden. Den danner den nederste delen av vassdraget med samme navn.
Forsåga er regulert med Sundsfjord kraftverk (96 MW) med magasinet Sokumvatnet. Forså kraftverk (12 MW) har avløp til Øvre Forsåvatnet som ere forbundet med Sokumvatnet, og får vann fra Litle Sokumvatnet og Øvre Nævervatnet, begge i Beiarvassdraget.


== Referanser ==
Landhockey under Asialekene 1994

Landhockey under Asialekene 1994. Landhockey var en av sportene under de tolvte Asialekene som ble arrangert i Hiroshima i Japan. Det var tiende gangen som landhockey var med på programmet i Asialekene. Landhockeyturneringene ble avviklet i perioden 3. til 14. oktober 1994. Ni herrelag og seks damelag deltok, det var fjerde gangen som kvinner deltok i landhockey i Asialekene. Sør-Korea vant finalen for menn med 3-2 over India, Sør-Korea vant også dameserien.


== Medaljer ==


== Eksterne lenker ==
Men's Results
Women's Results
Padling under Asialekene 1994

Padling under Asialekene 1994. Padling var en av flere sporter under de tolvte Asialekene som ble arrangert i Hiroshima i Japan. Det var andre gangen som padling var med på programmet i Asialekene. Konkurransene ble avviklert i perioden 5. til 10. oktober 1994. Det var tretten øvelser, ti for menn og tre for kvinner. Kina ble beste nasjon med fem gullmedljer foran Usbekistan og Kasakhstan begge med fire.


== Medaljer ==


== Eksterne lenker ==
Olympic Council of Asia
Sale Sharks

Sale Shark er et profesjonelt rugby union lag fra Eccles, Stor-Manchester, England.  De spiller i den øverste divisjonen Premiership Rugby og deres hjemmebane er Salford City Stadium som offisielt heter AJ Bell Stadium fra sponsoren AJ Bell.  Denne deler de med Salford Red Devils som spiller i rugby league.  Laget har vunnet den nasjonale serien én gang og European Challenge Cup to ganger.


== Historie ==
Klubben ble stiftet som Sale FC i 1861 og er en av de eldste klubbene i rugby union.  Gjennom historien har de vært en av de mest suksessrike klubben i England før ligaen ble profesjonell i 1995.  De spilte sine første kamper på deler av banen til Sale Cricket Club eller på områder som de fikk låne av lokale bønder.  I 1905 kjøpte klubben et område ved Heywood Road som ble deres hjemmebane.  Klubben feiret sitt 50-årsjubileum i 1911 ved å gå ubeseiret gjennom året med 24 seire og to uavgjorte kamper.  Før andre verdenskrig økte medlemstallet så mye at klubben kjøpte et landområde ved Woodbourne Road med tanke på å flytte til den nye banen.  Men etter krigen, solgte klubben det nye området og valgte heller å forbedre Heywood Road.Sale FC var den dominerende klubben i Nord-England helt opp til de ble med i den profesjonelle ligaen.  De kom til finalen i Anglo-Welsh Cup i 1997, men tapte mot Leicester Tigers.  Klubben etablerte seg i toppen av ligaen uten å klare å vinne den før de klarte å vinne sluttspillfinalen mot Leicester i 2006.
Klubben har også hatt suksess i European Challenge Cup som de har vunnet to ganger.  I 2002 slo de Pontypridd RFC fra Wales 25-22 i finalen og i 2006 slo de franske Section Paloise 27-3 i finalen.


== Meritter ==
Premiership Rugby
Mester: 2005-06European Challenge Cup
Mester: 2002, 2005


== Referanser ==


== Eksterne lenker ==
Klubbens offisielle nettsider
Messier 18

Messier 18 eller M18 (også betegnet NGC 6613) er en åpen hop av stjerner i stjernebildet Skytten. Hopen ble oppdaget av den franske astronomen Charles Messier i 1764 og ble inkludert i hans liste over kometlignende objekter. Sett fra jorden, ligger M18 mellom Omegatåken (M17) og Skyttens stjernesky (M24). Alderen er estimert til å være 32 millioner år. Hopen ligger omtrent 4 900 lysår unna.


== Eksterne lenker ==
(en) Messier 18 – kategori av bilder, video eller lyd på Commons 
(en) Messier 18 – galleri av bilder, video eller lyd på Commons 
Messier 18, SEDS Messier pages
Roing under Asialekene 1994

Roing under Asialekene 1994. Roing var en av sportene under de tolvte Asialekene som ble arrangert i Hiroshima i Japan. Det var fjerde gangen som roing var med på programmet i Asialekene. Konkurransene ble avviklet i perioden 7. til 10. oktober 1994. Det var tolv øvelser, sju for menn og fem for kvinner. Kina ble beste nasjon med elleve gullmedaljer foran Japan.


== Medaljer ==


== Eksterne lenker ==
Olympic Council of Asia
Fykanåga

Fykanåga er ei elv og et vassdrag i Meløy kommune i Nordland. Elva starter i Storglomvatnet og renner mot nordvest til utløpet i Glomfjorden. Den danner den nederste delen av vassdraget med samme navn, Storglomvatnet er vassdragets største innsjø.
Storglomvatnet er magasin for Svartisen kraftverk, med 600 MW Norges sjette største kraftverk. Glomfjord kraftverk (20 MW) har Nedre Navarvatnet som magasin. Et utstrakt system på over 40 km med tunneler kan overføre vann fra Beiarvassdraget og fra Blakkåga i Ranavassdraget til Storglomvatnet.


== Referanser ==
Seiling under Asialekene 1994

Seiling under Asialekene 1994. Seiling var en av flere sporter under de tolvte Asialekene som ble arrangert i Hiroshima i Japan. Det var sjette gangen som seiling var med på programmet i Asialekene. Det ble konkurrert i sju ulike klasser, to for menn, to for kvinner og tre åpne klasser for både menn og damer. Regattaene ble avviklet i perioden 4. til 11. oktober 1994.


== Medaljer ==
Egypt under Afrikamesterskapet i friidrett 1979

Egypt deltok under Afrikamesterskapet i friidrett 1979 (utendørs) fra 2. august til 5. august 1979 i Dakar i Senegal.


== Medaljevinnere ==


== Eksterne lenker ==
Resultater – GBR Athletics
Skyting under Asialekene 1994

Skyting under Asialekene 1994. Skyting var en av flere sporter under de tolvte Asialekene som ble arrangert i Hiroshima i Japan. Det var ellevte gangen som skyting var med på programmet i Asialekene. Det ble konkurrert i 34 skyteøvelser, 23 for mann og 11 for kvinner. Skytekonkurransene ble avviklet i perioden 7. til 14. oktober 1994. Kina ble beste nasjon med femten gullmedaljer foran Sør-Korea med sju.


== Medaljer ==
VM i landeveissykling 2015 – Mennenes temporitt

VM i landeveissykling 2015 temporitt for menn i eliteklassen gikk over 53 km den 23. september i Richmond i Virginia i USA.


== Resultater ==


== Eksterne lenker ==
Offisielt nettsted
Softball under Asialekene 1994

Softball under Asialekene 1994. Softball var en av grenene under de tolvte Asialekene som ble arrangert i Hiroshima i Japan. Det var andre gangen som softball var med på programmet i Asialekene. Softballturneringen ble avviklet i perioden 3. til 7. oktober 1994. Fire damelag deltok, det ble spilt en serie der alle lagene møttes to ganger. Kina vant serien foran Japan.


== Medaljer ==
Soft tennis under Asialekene 1994

Soft tennis under Asialekene 1994. Soft tennis var en av flere sporter under de tolvte Asialekene som ble arrangert i Hiroshima i Japan. Det var første gangen soft tennis var med på programmet i Asialekene. Softtennisturneringene ble avviklet i perioden 10. til 14. oktober 1994. Det var fire turneringer, double og lagkonkurranse for både menn og kvinner.


== Medaljer ==
Worcester Warriors

Worcester Warriors er et profesjonelt rugby union lag fra Worcester i Worcestershire, England.  De spiller i den øverste divisjonen Premiership Rugby og deres hjemmebane er Sixways Stadium.  


== Historie ==
Klubben ble stiftet av domprost Francis John Eld og spilte sin første kamp 8. november 1871 mot Worcester Artiliary på Somerset Place.  Klubben flyttet til Pitchcroft ved siden av Worcestershire County Cricket Club i 1893, men det varte ikke lenger enn til 1896 da klubben ble nedlagt.  I 1908 ble den startet opp igjen og spilte kampene på Pitchcroft og Northwich.
Etter første verdenskrig fikk klubben mange medlemmer fra områdene rundt Worcester og de delte opp i "A" lag og "B" lag.  Klubben vokste i 1930-årene, men måtte spille på mange forskjellige baner.  De klarte å samle inn nok penger til å leie en bane i Kempsey, men da andre verdenskrig brøt ut, hadde de ikke råd til å fortsette å lene denne.Etter andre verdenskrig spilte klubben nok en gang på mange forskjellige baner før de i på slutten av 1940-tallet flyttet til Bilford Road og ble værende der i noen år.  I 1956 kjøpte klubben endelig et område som de kunne bli værende på.  Den nye banen lå ved Bevere i Worstershire.  Klubben vokste med de nye fasilitetene og hadde fem seniorlag på 1960-tallet.  I 1975 flyttet klubben igjen til de som er deres nåværende sted; Sixways.
På 1980-tallet reiste laget flere ganger til USA og Canada for å spille kamper.  Worcester Rugby Club forandret seg mye utover 1990-tallet da de fikk 1,3 millioner pund fra Sports Council for å forbedre klubbens lokaler og treningsanlegg.  De startet i femte divisjon og rykket oppover i divisjonene, men da de trodde de var klar for den øverste divisjonen, viste det seg at de hadde brukt en spiller som ikke var registrert for klubben og ble trukket poeng som straff og rykket dermed ikke opp.  Klubben ble profesjonell i 1996 og endret navn til Worcester Warriors. 
Worcester klarte endelig å komme opp til toppdivisjonen i 2004 etter å ha vunnet samtlige 26 kamper i 2003-04.  De holdt seg i divisjonen 5 sesonger og deltok i European Challenge Cup flere ganger.  De nådde finalen i 2008, men tapte 24-16 for Bath Rugby.  De rykket ned fra Premiership Rugby etter 2009-10 sesongen.  De rykket rett opp igjen sesongen etter.  I 2011-12 kom de på tiendeplass i serien av tolv lag og klarte å vinne over store lag som Bath, Saracens og Northampton.  Dean Ryan ble ny trener og klubben ønsket å satse på yngre spillere som de kunne utvikle til topp-spillere.  Klubben rykket ned, men fortsatte å hente inn talenter som ikke fikk spille i andre klubber.  De startet opp seks junior-akademier i regionen for å sikre tilgang til talenter.  I 2014-15 rykket de opp etter å ha vunnet 59-58 sammenlagt over to kamper mot Bristol Rugby hvor Worcester skåret poeng med kampens siste spark på ballen.  Rekruttlaget Worcester Cavaliers kom til finalen i Aviva A League for første gang i historien.


== Meritter ==
European Challenge Cup
Andreplass: 2008


== Referanser ==


== Eksterne lenker ==
Klubbens offisielle nettsider
Josef Berg

Josef Berg (født 2. august 1917 i Wien, død 25. oktober 1994 i Oslo) var en norsk tolk og språklærer. Han var en av de vel 30 norske jødene som overlevde etter å blitt deportert til Auschwitz.


== Liv og virke ==


=== Bakgrunn ===
Berg kom som politisk flyktning til Norge i 1938 etter å ha kjempet mot nazistene i Østerrike. Berg var statsløs og kom til Norge på et falskt polsk pass.


=== Andre verdenskrig ===
Han ble arrestert av okkupasjonsmakten i juni 1942 på grunn av motstandsarbeid, var på tvangsarbeid i Nord-Norge (Veiskaret) til 4. november 1942, og satt deretter på Grini til 26. november 1942 da han ble deportert til Auschwitz. Berg ble sammen med 25 jøder og 20 andre fanger fraktet med MS «Monte Rosa» til Århus, og med tog videre til Hamburg og kom til Auschwitz 11. desember 1942. Underveis måtte de gi fra seg all bagasje. I januar 1943 ble han sendt til underleiren Golleschau (den polske landsbyen Goleszów) der han var «kontorskriver». Han var på slutten av krigen med i «dødsmarsjen» ved evakueringen av Auschwitz. 
Sammen med andre overlevende i Auschwitz forlot han leiren 19. januar 1945 og kom til Loslau etter to døgns marsj. Deretter ble de sendt med tog til Ravensbrück og Sachsenhausen. Han var kjent for sin sangstemme og sentimentale vakter som ville høre ham syne wienersanger kan ha bidratt til å holde ham unna gasskammeret.Berg ble som en av tre norske jøder reddet med de hvite bussene.


=== Etterkrigstiden ===
Han vitnet i rettssaken mot Wilhelm Wagner etter krigen.I Tyskland vitnet han i krigsforbrytersaken mot fangevokterne.Etter krigen grunnla han foreningen for østerrikere i Norge og ble senere norsk statsborger (i 1940 ifølge Kristian Ottosen ved den rettslige forklaringen i 1946 ble han oppgitt som statsrettsløs). Han etterlot seg et upublisert manuskript om opplevelsene under krigen (offentliggjort av Arbeiderbevegelsens arkiv og bibliotek). Tre ganger unnslapp han gasskammeret såvidt ifølge erindringene.I 1946 ga han en rettslig forklaring til norske myndigheter om det som hadde skjedd. Han ble intervjuet av Marcus Levin i mai 1945 da han kom til Sverige.Berg var far til juristen Jens Petter Berg.


== Referanser ==
Skd 213

Skd 213 er en skiftetraktor brukt av NSB. De ble i stor grad brukt av elektroavdelingen, og hadde derfor strømavtaker på taket for jording av kontaktledningen.
Skd 213.65 ble overdratt, først til Setesdalsbanen, deretter til Stiftelsen Rjukanbanen i 1998, hvor den fikk nummer 24. Skd 213.69 ble brakt til Rjukanbanen 23.02.2021 som delemaskin til Skd 213.65.


== Referanser ==


== Eksterne lenker ==
Skd 213 – NJK Materielldatabasen
Skd 213 – Jernbane.net
Rjukanbanen - Rj.B. 24 på Rjukan stasjon - Youtube